Diari Oficial de la Generalitat Valenciana


Sumari del DOGV 7124, del 03-10-2013 (2013/9446)

RESOLUCIÓ de 26 setembre de 2013, de la Direcció General d'Administració Local, per la qual s'efectua la formalització definitiva d'adjudicacions del concurs ordinari de provisió de llocs de treball reservats a funcionaris amb habilitació de caràcter estatal, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7124

Data del DOGV
:   03-10-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/9446


Data del document
:   26-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * funcionari

RESOLUCIÓ de 26 setembre de 2013, de la Direcció General d'Administració Local, per la qual s'efectua la formalització definitiva d'adjudicacions del concurs ordinari de provisió de llocs de treball reservats a funcionaris amb habilitació de caràcter estatal, en l'àmbit de la Comunitat Valenciana. [2013/9446]  
Els presidents de les entitats locals amb llocs inclosos en el concurs ordinari de provisió de llocs de treball reservats a funcionaris amb habilitació de caràcter estatal, les bases i convocatòries específiques del qual van ser publicades per la Resolució d'esta Direcció General de 15 de maig de 2013 (DOCV 7035, 30.05.2013) i posterior correcció d'errors efectuada per la Resolució de 10 de juny de 2013 (DOCV 7048, 18.06.2013), han remés les resolucions d'adjudicació corresponents, en compliment del que establixen la disposició addicional segona, apartat 5.1 de la Llei 7/2007, de 12 d'abril, de l'Estatut Bàsic de l'Empleat Públic, així com l'article 33.1 del Decret 32/2013, de 8 de febrer, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
  
Després del preceptiu estudi i la coordinació de les dites resolucions, a fi d'evitar la pluralitat simultània d'adjudicacions a favor d'un mateix concursant, esta direcció general, fent ús de les atribucions conferides per l'article 33.1 del Decret 32/2013, de 8 de febrer, ha resolt:  
  
  
Primer  
Efectuar l'assignació final de llocs als concursants que hagueren obtingut més d'una adjudicació, atenent el seu orde de preferència.  
  
  
Segon  
Formalitzar, en els termes previstos en l'annex d'esta resolució, els nomenaments definitius dels concursants en els llocs adjudicats, d'acord amb les resolucions de les respectives entitats locals.  
  
  
Tercer  
La resta de llocs convocats i no indicats en l'annex d'esta resolució, han quedat deserts després de la fase de coordinació o no han sigut adjudicats per les corporacions locals convocants d'acord amb la normativa vigent.  
  
Quart  
El termini de presa de possessió en les noves destinacions serà de tres dies hàbils, si es tracta de llocs en la mateixa localitat, o d'un mes, si es tracta de primera destinació o de llocs de treball en distinta localitat.  
El termini de presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació d'esta resolució en el Diari Oficial de la Comunitat Valenciana. Si la resolució comporta el reingrés al servici actiu, el termini de presa de possessió haurà de computar-se des de la dita publicació.  
El còmput de terminis possessoris s'iniciarà quan finalitzen els permisos o les llicències que, si és el cas, hagen sigut concedits als interessats.  
Per necessitats del servici, mitjançant un acord dels presidents de les corporacions on haja de cessar en el lloc i prendre'n possessió el concursant, es podran diferir el cessament i la presa de possessió fins un màxim de tres mesos; i el segon d'ells haurà de donar compte de l'acord a la Direcció General d'Administració Local de la Conselleria de Presidència i Agricultura, Pesca, Alimentació i Aigua.  
  
Quint  
Les entitats locals hauran de remetre a la Direcció General d'Administració Local (Servici d'Assessorament Municipal i Gestió d'Habilitats Estatals) de la Conselleria de Presidència i Agricultura, Pesca, Alimentació i Aigua, una còpia de l'acta de possessió i cessament dins dels tres dies hàbils següents a aquell en què es produïsquen.  
  
Sext  
La publicació d'esta resolució en el Diari Oficial de la Comunitat Valenciana, servirà de notificació als interessats, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació o, potestativament, podrà interposar-se un recurs de reposició davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això, de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 26 de setembre de 2013.- El director general d'Administració Local: Vicente Saurí Martí.  
  
  
ANNEX  
  
Secretaries de classe 1a  
Ajuntament de Benidorm (Alacant)  
Capdepón Fernández, Esteban DNI 85251052  
  
Ajuntament de Torrent (València) (secretari general de l'administració municipal)   
Baena Lundgren, Jonatan DNI 31571569  
  
Secretaries de classe 2a  
Ajuntament de Nules (Castelló)  
Paricio Comins, Montserrat DNI 42410794  
  
Ajuntament de Godella (València)  
Salcedo Benavente, Paloma DNI 63315003  
  
Ajuntament de Massamagrell (València)  
Martín-Sanz García, Juan Carlos DNI 35566266  
  
Intervencions de classe 1a  
Ajuntament de Torrent (València) (interventor general municipal)   
Aparisi Aparisi, M.ª del Carmen DNI 79921363  
  
Intervencions de classe 2a  
Ajuntament de Muro de Alcoy (Alacant)  
Ribera Barelles, Carmen DNI 45615958   
  
Ajuntament de Moncofa (Castelló)  
Gual Sanz, Jesús DNI 70192657  
  
Ajuntament de Vinaròs (Castelló) (Viceintervenció)   
Moreno Ayza, Óscar Javier DNI 20255640   
  
Ajuntament de Náquera (València)  
Marí Llácer, M.ª Milagros DNI 84132298   
  
Ajuntament de Rafelbunyol (València)  
Rico Belda, Paula DNI 49692771  
  
Ajuntament de Xirivella (València) (adjunt a Intervenció)  
Balaguer Malmierca, María DNI 47884341  
  
Tresoreries  
Ajuntament de Sant Joan d'Alacant (Alacant)  
Pérez Ortuño, Sira DNI 22233007  
  
Secretaries de classe 3a  
Ajuntament d'Almoradí (Alacant) (Vicesecretaria-Intervenció)  
Aznar Miralles, Lorda DNI 13715976  
  
Ajuntament de Salinas (Alacant)  
Martínez Delgado, Francisco Eduardo DNI 96073906  
  
Ajuntament d'Alfara de la Baronia (València)  
López Roca, Juan DNI 76321898  
  
Ajuntament de Requena (València) (tècnic de gestió econòmica comptable)   
Cervero Bosh, Josefa DNI 51891781  
  
Ajuntament de Requena (València) (Vicesecretaria-Intervenció)   
Fayos Febrer, Pablo Vicente DNI 54226027  
  
Ajuntament de Torrent (València) (director general de l'oficina pressupostària)  
Cerdá Ureña, Isabel M.ª DNI 48478239